*Lēmuma projekts*

**Par līdzekļu izdalīšanu no budžeta līdzekļiem neparedzētiem gadījumiem**

**Alūksnes Mūzikas skolai**

Izskatot Alūksnes Mūzikas skolas 18.08.2023. iesniegumu Nr. MUZSK/1-5.3/23/57 “Par papildu līdzekļu piešķiršanu no pašvaldības budžeta direktora vietnieka izglītības jomā amata vietai”, kas reģistrēts Alūksnes novada pašvaldībā 18.08.2023. ar Nr. ANP/1-42/23/2943,

ņemot vērā Alūksnes novada pašvaldības aktualizētā Rīcības plāna 2022.-2027.gadam, kas apstiprināts ar Alūksnes novada pašvaldības domes 26.05.2022. lēmumu Nr.142, U.2.12. uzdevumu,

pamatojoties uz Pašvaldību likuma 4. panta pirmās daļas 4. punktu, 10. panta pirmās daļas ievaddaļu, likuma “Par pašvaldību budžetiem” 16. panta otro daļu un 30. pantu, Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 7. punktu, 1. pielikuma 3. tabulas un 3. pielikuma grozījumiem, kas stāsies spēkā no 2023. gada 1. septembra,

1. Izdalīt no Alūksnes novada pašvaldības pamatbudžeta līdzekļiem neparedzētiem gadījumiem finansējumu 2 816 EUR (divi tūkstoši astoņi simti sešpadsmit *euro*) apmērā Alūksnes Mūzikas skolas direktora vietnieka darba samaksai un valsts sociālās apdrošināšanas obligāto iemaksām 2023. gadam.
2. Alūksnes novada pašvaldības Centrālās administrācijas Finanšu nodaļai nodrošināt iepriekšminēto līdzekļu pārkārtošanu Alūksnes novada pašvaldības budžetā 2023.gadam.
3. Lēmums stājas spēkā ar tā pieņemšanu.